ICN แรลลี่ยาว! บวกอีก 6% นิวไฮรอบกว่า 3 ปี ลุ้นผลงานไตรมาส 2/64 โตต่อเนื่อง
ICN แรลลี่ยาว! บวกอีก 6% โดย ณ เวลา  11.09 น. อยู่ที่ระดับ 4.58 บาท บวก 0.26 บาท นิวไฮรอบกว่า 3 ปี ลุ้นผลงานไตรมาส 2/64 โตต่อเนื่อง
ICN แรลลี่ยาว! บวกอีก 6% โดย ณ เวลา  11.09 น. อยู่ที่ระดับ 4.58 บาท บวก 0.26 บาท นิวไฮรอบกว่า 3 ปี ลุ้นผลงานไตรมาส 2/64 โตต่อเนื่อง
16 ก.ค. 2564

ผู้สื่อข่าวรายงานว่า วันนี้(16 ก.ค.2564) ราคาหุ้นบริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ณ เวลา  11.09 น. อยู่ที่ระดับ 4.58 บาท บวก 0.26 บาท หรือ 6.02%  ด้วยมูลค่าซื้อขาย 258.23 ล้านบาท ราคาหุ้นปรับตัวแรงในรอบ 3 ปี 10 เดือน โดยเทียบตั้งแต่หุ้นยืนที่ระดับ 4.62 บาท เมื่อวันที่ 15 ก.ย. 2560

โดย ICN  แจ้งผลประกอบการ(รวมบริษัทย่อย)งวดไตรมาส 1 สิ้นสุดวันที่ 31 มีนาคม 2564 มีกำไรสุทธิ 40.08 ล้านบาท เพิ่มขึ้น  เทียบกับช่วงเดียวกันของปีก่อนที่มีกำไรสุทธิ 11.89 ล้านบาท คาดผลงานไตรมาส 2/2564 เด่นต่อเนื่อง

อนึ่ง ICN ทำธุรกิจรับเหมาวางระบบ : ให้บริการออกแบบและวางระบบโครงข่ายสื่อสารโทรคมนาคม รวมทั้งให้บริการออกแบบและวางระบบงานก่อสร้างและวางระบบไฟฟ้าอื่นๆ และธุรกิจจำหน่ายอุปกรณ์ และบำรุงรักษา : จำหน่ายอุปกรณ์ที่เกี่ยวข้องกับธุรกิจสื่อสารโทรคมนาคมทุกประเภท และบำรุงรักษาโครงข่ายระบบสื่อสารโทรคมนาคม